cyanic-selkie/wikianc huggingface dataset:
வளைந்த அலகுச் சிலம்பன்கள்
வாழிடம்
மற்ற சிலம்பன்கள் இனங்களைப் போலவே, இவை குழுக்களாக அடிக்கடி காணப்படும். மேலும் இந்திய வளைந்த அலகுச் சிலம்பன்கள் பெரும்பாலும் வெப்பமண்டல ஆசிய மழைக்காடு காடுகளில் காணப்படும்.
பேரினங்கள்:
வடக்குமாங்குடி ஊராட்சி
வடக்குமாங்குடி ஊராட்சி (Vadakkumangudi Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1513 ஆகும். இவர்களில் பெண்கள் 768 பேரும் ஆண்கள் 745 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அனாக்சிமாண்டர்
thumb அனாக்சிமாண்டர் (Anaximander, அனாக்சிமாண்ட்ரோசு, Anaximandros; c.  கிமு 610 – அண். கிமு 546) என்பவர் மிலெத்தெசு நகரில் (இன்றைய துருக்கியில்) வாழ்ந்த சாக்கிரட்டீசுக்கு முற்பட்ட காலக் கிரேக்க மெய்யியலாளர் ஆவார்.
அனாக்சிமாண்டர் தேலேசுவின் மாணவர் என்பதைத் தவிர இவர் வாழ்க்கையைப் பற்றி ஏதும் தெரியவில்லை. தனது ஆய்வுகளை எழுத்தில் எழுதி வைத்த முதலாவது மெய்யியலாளர் இவரெனக் கூறப்படுகிறது. இவரோடு பல கண்டுபிடிப்புகள் தொடர்பு படுத்தப்படுகின்றன. இவர் சூரியக் கடிகைகைக்கான "குனோமோன்" (gnomon) என்ற கருவியை கிரேக்கத்திற்கு அறிமுகம் செய்தார். அதைக் கொண்டு துல்லியமாக இரு சிறும, பெரும கதிர்மீள்வு நாட்களைக் கண்டுபிடித்ததோடு இரு சமபகலிரவு நாட்களையும் கணித்துள்ளார். இவை ஆண்டின் பருவக் காலங்களோடு தொடர்புடையவை. நீரியல் சுழற்சி பற்றி முதலில் கூறியவர் இவரே.
இவர் தொல்பாழ் (Archie)/ (apeiron) என்பதில் இருந்தே அனைத்துப் பொருள்களும் உருவாகின என்ற ஒருமைத் தோற்றக் கருத்தினைக் கூறியவர். 'இயற்கை பற்றி' என இவர் எழுதிய முதல் மெய்யியல்-சார்ந்த கிரேக்க நூல் கிடைக்கவில்லை. விண்ணுலகின் தோற்றம், புவியின் தோற்றம், மாந்தத் தோற்றம் பற்றி விளக்கும் படிவளர்ச்சி/மலர்ச்சிக் கண்ணோட்டத்தை முதன்முதலாக அறிமுகப்படுத்தி, புவிப்பரப்பு வளைந்துள்ளதையும் கிழக்கு மேற்காக புவி உருளைவடிவில் புடவியின் மையத்தில் அமைந்துள்ளதாகவும் கூறி, முதல் உலக நிலவரையையும் வரைந்துள்ளார். மேலும் புவியைச் சுற்றி மூன்று வலயங்களில் சூரியனும் நிலாவும் விண்மீன்களும் அமைந்துள்ளதாகக் கூறினார்.
வெளி இணைப்புகள்
பகுப்பு:கிமு 610 பிறப்புகள் பகுப்பு:கிமு 546 இறப்புகள் பகுப்பு:கிரேக்க மெய்யியலாளர்கள் பகுப்பு:கிரேக்க வானியலாளர்கள் பகுப்பு:கிரேக்க இயற்பியலாளர்கள் பகுப்பு:பண்டைய கிரேக்க வானியலாளர்கள்
மேலத்திக்கான் ஊராட்சி
மேலத்திக்கான் ஊராட்சி (Melathikkan Gram Panchayat), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, திருவண்ணாமலை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2072 ஆகும். இவர்களில் பெண்கள் 1028 பேரும் ஆண்கள் 1044 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மூக்குத்திபாளையம் ஊராட்சி
மூக்குத்திபாளையம் ஊராட்சி (Mookkuthipalayam Gram Panchayat), தமிழ்நாட்டின் சேலம் மாவட்டத்தில் உள்ள பனமரத்துப்பட்டி வட்டாரத்தில் அமைந்துள்ளது. இந்த ஊராட்சி, வீரபாண்டி சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1550 ஆகும். இவர்களில் பெண்கள் 727 பேரும் ஆண்கள் 823 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செருமானியப் பேரரசு
ஜெர்மன் பேரரசு (German Empire) 1871 முதல் 1918 வரையுள்ள காலங்களில் ஜெர்மனி, 18 ம் நூற்றாண்டின் ஜெர்மன் பேரரசர் முதலாம் வியெம்மால் நிர்மாணிக்கப்பெற்ற இடங்கள் மற்றும் ஒருங்கிணைக்கப்பட்ட ஜெர்மனியை உள்ளடக்கிய பகுதிகள் ஜெர்மன் போரரசாக விளங்கியது. முதலாம் உலகப்போரினால் ஏற்பட்டத் தோல்வியாலும் பேரரசர் இரண்டாம் வியெம்மின்  (நவம்பர் 28, 1918) பதவித் துறப்பாலும் இப்பேரரசு ஜெர்மன் குடியரசாக சிதறுண்டது. இந்த இடைப்பட்ட 47 வருட காலங்களில் இப்பேரரசு தொழில் வளர்ச்சியிலும், பொருளாதாரத்திலும் அதீத வளர்ச்சி கண்டு ஐரோப்பிய நாடுகளிலேயே மிகச்சிறந்த நாடாக ஜெர்மன் புரட்சிகளினாலும், உலகப்போரின் தாக்கத்தினாலும் வீழும்வரைத் திகழ்ந்தது. இதன் கிழக்கு எல்லைகளாக இரஷ்யப்பேரரசும், மேற்காக பிரான்சும், தெற்காக ஆஸ்திரிய-அங்கேரி நாடுகளும் எல்லைகளாக அமைந்திருந்தன.
பெயர்க் காரணம்
இதன் அதிகாரப்பூர்வப் பெயராக டியுச்சஸ் ரைய்க் என்று 1871 முதல் 1943 வரை அழைக்கப்பட்டு வந்தது. இதன் பொருள் ஆங்கிலத்தில் ஜெர்மன் பேரரசு என்பதைக் குறிக்கும். இச்சொல்லே காலப்போக்கில் எளிமையாக ஜெர்மனி என்று அழைக்கப்பட்டது. அதிகாரப்பூர்வமற்றப் பெயராக டியுச்சஸ் கெய்ஸ்ரெய்க் என்று 1871 முதல் 1918 வரையுள்ளக் காலங்களில் ஜெர்மனி என்ற பொருள்படும்படி அழைத்துவந்தனர். இதுவே பின்னாளில் ரெய்க் அல்லது ஜெர்மன் ரெய்க் ஆனது. ரெய்க் என்று அழைக்கும் முறை முதலாம் ரெய்க் ரோமப் பேரரசர் காலத்திலிருந்தே இப்படி அழைக்கப்பட்டு பின் இரண்டாம் ரெய்க் காலம் தொடர்ந்து இப்பெயர் வந்தாதாக வரலாற்றியிலாளர் ஆர்தர் மோயிலர் குறிப்பிடுகிறார். இதைப்பார்த்தே நாசிக்கள் மூன்றாம் ரெய்க் என்று அவர்கள் கொள்கைக்குப் பெயராக பயன்படுத்திக் கொண்டனர் என்று குறிப்பிடுகிறார்.
ஜெர்மன் பேரரசில் பிஸ்மார்க்
பகுப்பு:செருமன் வரலாறு
சென்னு நளிகே
சென்னு நளிகே என்பது இந்தியாவின் துளுநாடு பகுதியைச் சேர்ந்த துளு மக்களால் ஆடப்படும் ஒரு பண்டைய பாரம்பரிய நாட்டுப்புற நடன கலை வடிவமாகும். துளு நாட்காட்டியில் வரும் சுக்கி மாதத்தில், (அறுவடைக்குப் ஒரு மாதத்திற்கு பின்னர்) இந்த வகை நடனம் ஆடப்படுகிறது. இது ஆங்கில மாதங்களில் பொதுவாக பிப்ரவரி மற்றும் மார்ச் மாதங்களில் வரும்.
நளிகே
தட்சிண கன்னடத்தைச் சேர்ந்த மேரா சமூகத்தால் நிகழ்த்தப்படும் நளிகே எனப்படும் இந்த வகையான நடனமானது சுக்கி முழு நிலவு நாளில் தொடங்கி மூன்று முதல் ஒன்பது நாட்கள் வரை நீடிக்கும்,எவ்வளவு நாட்கள் நடத்தப்பட வேண்டும் என்பதை அந்த இனத்தின் தலைவர் அவர்கள் கூட்டத்தில் முடிவெடுப்பார்.
பத்தனாக்கள் பாடல்
<கோடி சென்னையா மற்றும் சிரி ஆகியவை மிகவும் நன்கு அறியப்பட்ட மற்றும் கொண்டாடப்படும் பத்தனாக்கள்.
சடங்கு உடைகள்
இதில் சென்னு மற்றும் கொரகா என்று இரண்டு கதாபாத்திரங்கள் வித்தியாசமாக ஆடை அணியும் முறை உள்ளது. சென்னு தலையில் சம்பிக்கே பூவுடன் கூடிய பெண் வேடமாகவும், கொரகா ஆண் வேடமாகவும் பூண்டு இரவு முழுவதும் ஆடப்படுகிறது. பத்தனை பாடல்கள் பாடி, பின்னணி இசையில் ஆண்களும் பெண்களும் உதவி நடனம் ஆடுகிறார்கள்.
நம்பிக்கை
சுக்கி மாத இரவு நேரத்தில் சென்னுகுனிதா வீடு வீடாக சென்று ஆடி வரும் போது, பெல்தங்கடி மற்றும் சுல்லியாவைச் சேர்ந்த கவுடா சமூகத்தினர் செய்யும் ஒரு வகையான நாட்டுப்புற சடங்கான, சித்தவேசம் அதற்க்கு  எதிரில் வரக்கூடாது என்று ஒரு நம்பிக்கை உள்ளது. இரு ஆட்ட நாயகர்களும் எதிர் எதிராக வந்தால் மோதல் ஏற்படும்.
கொடுங்கல்லூர் சிவன் கோயில்
கொடுங்கல்லூர் சிவன் கோயில் கேரள மாநிலத்திலுள்ள தேவார வைப்புத்தலமாகும்.
அமைவிடம்
திருச்சூரிலிருந்து 40 கிமீ தொலைவில் இக்கோயில் உள்ளது.
இறைவன், இறைவி
இங்குள்ள இறைவன் மகோதை மகாதேவர் என்றழைக்கப்படுகிறார்.
பிற சிறப்புகள்
இங்கு இறைவியின் சன்னதியின் கிழக்கில் செங்குட்டுவன் எடுத்த கண்ணகி கோயில் உள்ளது.
வெளியிணைப்புகள்
பகுப்பு:தேவார வைப்புத் தலங்கள் பகுப்பு:திருச்சூர் மாவட்டத்திலுள்ள சிவன் கோயில்கள்
முன்னேற்ற முரசு (சிற்றிதழ்)
முன்னேற்ற முரசு குமரியிலிருந்து 1990ம் ஆண்டில் வெளிவந்த ஓர் இசுலாமிய மாத இதழாகும்.
பணிக்கூற்று
மக்கள் மேம்பாட்டு மாத இதழ்
உள்ளடக்கம்
இசுலாமிய உலக செய்திகள், கட்டுரைகள், ஆய்வுக் கட்டுரைகள், நேர்காணல்கள் ஆகியவற்றை இது கொண்டிருந்தது.
பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
நல்லதே நடக்கும்
நல்லதே நடக்கும் 1993 ஆம் ஆண்டு சரவணன், காவேரி மற்றும் ரோகிணி ஆகியோர் நடிப்பில், கே. சங்கர் இயக்கத்தில், எம். ஜி. விகாஷ் மற்றும் எம். ஜி. வினோத் தயாரிப்பில், தேவா இசையில் வெளியான தமிழ் திரைப்படம்.
கதைச்சுருக்கம்
வழக்கறிஞரான பிரகாஷ் (சரவணன்) தன் தாயுடன் வசிக்கிறான். செய்யாத குற்றத்திற்குக் கொடுக்கப்பட்ட மரண தண்டனையால் நிரபராதியான அவன் தந்தை இறந்ததால், தன் உதவியை நாடிவரும் அப்பாவி மக்களுக்கு வழக்கறிஞராகத் தன்னால் இயன்ற வழக்கு தொடர்பான உதவிகளை செய்கிறான்.
திருவிழாவில் கிராமத்தின் தலைவர் மேகநாதனைக் (சாத்தப்பன் நந்தகுமார்) கொலை செய்ததாக செங்கோடன் குற்றம் சாட்டப்படுகிறான். நீதிமன்றத்தில் வழக்கு விசாரணையின் முதல் நாள் அன்று செங்கோடன் தான் நிரபராதி என்று அனைவர் முன்னிலையிலும் மன்றாடுகிறான். செங்கோடன்தான் குற்றவாளி என்று பிரகாஷ் முதலில் எண்ணினாலும், செங்கோடனின் தங்கையும் பிரகாஷின் காதலியுமான ஜீவா (காவேரி) பிரகாஷை சந்தித்து அவளது அண்ணன் நிரபராதி என்று புரியவைக்கிறாள். செங்கோடனைக் காப்பாற்றும் பொறுப்பை ஏற்றுக்கொள்ளும் பிரகாஷ் அதற்காக பல முயற்சிகள் செய்தாலும் இறுதியில் தோல்வி அடைகிறான். செங்கோடனுக்கு மரண தண்டனை விதிக்கப்படுகிறது.
செங்கோடனைத் தண்டனையிலிருந்து காப்பாற்ற ஆதாரங்களைத் தேடி செங்கோடனின் கிராமத்திற்குச் செல்கிறான். அவன் காதலி ஜீவா தற்கொலை செய்துகொண்டதை அறிந்து அதிர்ச்சியடைகிறான். அங்கு வள்ளியம்மாள் (மனோரமா) வீட்டில் தங்குகிறான். வள்ளியம்மாள் மகள் ஜெயா (ரோகிணி) அவனை விரும்புகிறாள். மேகநாதனின் சகோதரன் விக்ரமன் (நெப்போலியன்) மற்றும் மேகநாதனின் மனைவி ரமாதேவி (சில்க் ஸ்மிதா) ஆகியோர் மீது சந்தேகப்படுகிறான். செங்கோடன் காப்பாற்றப்பட்டானா? பிரகாஷ் வழக்கில் வெற்றி பெற்றானா? என்பது மீதிக்கதை.
பள்ளபட்டி பூஜைகள் கருப்பண சுவாமி கோயில்
பள்ளபட்டி பூஜைகள் கருப்பண சுவாமி கோயில் தமிழ்நாட்டில் மதுரை மாவட்டம், பள்ளபட்டி என்னும் ஊரில் அமைந்துள்ள கிராமக் கோயிலாகும்.
நல்லதே நடக்கும்
இசை
படத்தின் இசையமைப்பாளர் தேவா. பாடலாசிரியர் வாலி.
பள்ளபட்டி பூஜைகள் கருப்பண சுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
நல்லதே நடக்கும்
வெளி இணைப்புகள்
பகுப்பு:தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1993 தமிழ்த் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:நெப்போலியன் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:சில்க் ஸ்மிதா நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
பள்ளபட்டி பூஜைகள் கருப்பண சுவாமி கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
பாத்தம்பட்டி ஊராட்சி
பாத்தம்பட்டி ஊராட்சி (Pathampatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1473 ஆகும். இவர்களில் பெண்கள் 735 பேரும் ஆண்கள் 738 பேரும் உள்ளனர்.
பள்ளபட்டி பூஜைகள் கருப்பண சுவாமி கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாத்தம்பட்டி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முட்டை பொதியுறை
வலது|thumb| ஒரு திருக்கை மீனின் முட்டை பொதியுறை thumb| ஒரு குரங்கன் சுறாவின் திருகுவடிவ முட்டை பொதியுறை முட்டை உறை அல்லது முட்டை பொதியுறை, பெரும்பாலும் தேவதை பணப்பை (An egg case or egg capsule, often colloquially called a mermaid's purse) என்று அழைக்கப்படுவது ஓவிபாரஸ் வகை சுறாக்கள், சிலவகை திருக்கை மீன்கள்,  கலப்புச்சுறாக்களின் முட்டைகளைக் கொண்டுள்ள ஒரு  உறை ஆகும். பொதுவாக முட்டை பொதியுறைகளானது ஒரு கருவைக் கொண்டதாக இருக்கும். என்றாலும் பெரிய திருக்கை மீன் மற்றும் பல்வண்ண மணல் திருக்கை மீன் போன்றவற்றின் முட்டை பொதியுறைகளில் 7 கருக்கள் இருக்கும்.
விளக்கம்
முட்டை பொதியுறைகள் கொலாஜன் புரத இழைகளால் ஆனவை. இந்த உறைகள் பெரும்பாலும் தடித்த தோல் போன்று உறுதியானதாகவும் இருக்கும். சில முட்டை பொதியுறைகளின் வெளிப்புறத்தில் கொடிச்சுருள் போன்ற அமைப்பு கொண்டிருக்கும். இதன் மூலம் இந்த பொதியுறையானது தாவரங்கள், பாறைகள் போன்றவற்றை பற்றிக் கொள்ளும். சில பொதியுறைகள் ஒளி ஊடுருவும் கண்ணாடி போன்ற தோற்றம் உடையவை. புல்ஹெட் சுறா முட்டைகளைத் தவிர, பிற முட்டை பொதியுறைகளின் ஒவ்வொரு மூலையிலும் கொம்புகள் எனப்படும் அமைப்புகளோடு செவ்வக வடிவத்தில் இருக்கும். குரங்கன் சுறாவின் முட்டை பொதியுறையானது திருகு போன்ற தோற்றத்தில் காணப்படும். இந்த முட்டையை இட்ட பிறகு தாய்ச் சுறா அதை வாயில் கவ்விச் சென்று பவளப்பாறை இடுக்கில் வைத்துவிடும். இதனால் அந்த முட்டையானது கடல் அலைகளினால் அடித்துச் செல்லப்படாது பாதுகாப்பாக இருக்கும். பெரும்பாலும் ஒரு முறைக்கு இரண்டு முட்டை பொதியுறைகளை சுறாக்கள் இடும்.
குறிப்புகள்
பகுப்பு:மீனியல் பகுப்பு:குருத்தெலும்பு மீன்கள்
வேளாளர் மகளிர் கலை அறிவியல் கல்லூரி, திண்டல், ஈரோடு
வேளாளர் மகளிர் கலை அறிவியல் கல்லூரி, என்பது ஈரோடு மாவட்டம், ஈரோடு, திண்டலில் அமைந்துள்ள ஒரு கலை அறிவியல் கல்லூரி ஆகும். இது பாரதியார் பல்கலைக்கழகத்தின் இணைவுப்பெற்ற கல்லூரிகளில் ஒன்றாகும். இக்கல்லூரி 1970இல் தொடங்கப்பட்டது.
அறிமுகம்
இக்கல்லூரி ஈரோடு மாவட்டத்தில் பெருந்துறை சாலையில், திண்டலில் அமைந்துள்ளது. இக்கல்லூரி உள்ளுவதெல்லாம் உயர்வுள்ளல் என்னும் நோக்கத்தோடு தொடங்கப்பட்டது. இக்கல்லூரியில் 23 இளநிலைப் படிப்புகளும், 13 முதுநிலைப் பாடப் பிரிவுகளும் உள்ளது. 2018 ஆண்டு அடிப்படையில் இக்கல்லூரியில் 250 ஆசிரியர்களும், 120 ஆசிரியர் அல்லாத பணியாளர்களும் உள்ளனர். மேலும் இக்கல்லூரியானது தேசிய தர மதிப்பீடு நிா்ணய ஆணையத்தின்(NAAC) அதிகப்பட்சமான அ அங்கீகாரம் பெற்றுள்ளது.
சான்றுகள்
பகுப்பு:ஈரோடு மாவட்டத்திலுள்ள தனியார் கலைக் கல்லூரிகள் பகுப்பு:பாரதியார் பல்கலைக்கழக இணைவுக்கல்லூரிகள்
யாவ் மிங்
யாவ் மிங் (மாண்டரின்: 姚明, பின்யின்: Yáo Míng, பிறப்பு - செப்டம்பர் 12, 1980) சீனா கூடைப்பந்து ஆட்டக்காரர் ஆவார். இவர் என். பி. ஏ.-இல் ஹியூஸ்டன் ராகெட்ஸ் என்ற அணியில் விளையாடுகிறார். இவரின் உயரம் 228.6 சதம மீட்டர் ஆகும்; என். பி. ஏ.-யிலே முதலாம் உயரமான ஆட்டக்காரர் ஆவார்.
பகுப்பு:கூடைப்பந்து விளையாட்டு வீரர்கள் பகுப்பு:சீன விளையாட்டு வீரர்கள் பகுப்பு:1980 பிறப்புகள் பகுப்பு:வாழும் நபர்கள்
தாமசு பாப்
தாமசு பாப் (Thomas J. Bopp, பிறப்பு: 1949) ஓர் அமெரிக்க வானியலாளர். இவர் 1995 இல் ஃஏல்-பாப் என்ற வால்வெள்ளியைக் கண்டறிந்ததால் மிகவும் அறியப்படுபவர். கண்டுபிடிப்பின்போது இவர் கட்டுமானப் பொருட்கள் தயாரிக்கும் நிறுவனத்தில் மேலாளராக இருந்தார். மேலும் ஃபீனிக்சு பகுதி வட்டார பயில்நிலை வானியலாளராகவும் இருந்தார். இதுவே இவர் கண்டறிந்த முதல் வால்வெள்ளி ஆகும்.
1995 சூலை 22ஆம் நாளன்று, இன்று ’ஹேல்-பாப்’ வால்வெள்ளி என்று அழைக்கப்படும் புது வால்வெள்ளியை முதன் முதலாகக் கண்டார். ஆலன் ஃஏல் அவர்களும் இதே வால்வெள்ளியைத் தனியாகக் கண்டுபிடித்தார்.
யூசுஃப் பதான்
யூசுஃப் கான் பதான் (Yusuf Khan Pathan பிறப்பு 17 நவம்பர் 1982) ஓர் இந்தியத் துடுப்பாட்டக்காரர். முதல்தரத் துடுப்பாட்டத்தில் 2001/02 காலத்தில் காலடி வைத்தார். மிகவும் ஆற்றலுடைய வலதுகை மட்டையாளரும் வலதுகை புறத்திருப்ப பந்து வீச்சாளருமாவார். இவரது தம்பி இர்ஃபானும் ஓர் இந்தியத் துடுப்பாட்டக்காரர் ஆவார்.
வெளியிணைப்புகள்
பகுப்பு:1982 பிறப்புகள் பகுப்பு:வாழும் நபர்கள் பகுப்பு:இந்தியத் துடுப்பாட்டக்காரர்கள்
இந்திய வேளாண் பல்கலைக்கழகங்கள் பட்டியல்
thumb| அசாம் வேளாண் பல்கலைக்கழகம் இந்திய வேளாண் பல்கலைக்கழகங்கள் பட்டியல் என்பது இந்தியாவில் உள்ள விவசாய பல்கலைக்கழகங்களை மாநில அல்லது பிரதேச அடிப்படையில் பட்டியலிடுகிறது. இந்தியப் பல்கலைக்கழகங்கள் விவசாயக் கல்வியை வழங்கினாலும், வேளாண் கல்வியின் முக்கிய ஒழுங்கு முறை அமைப்பான இந்திய வேளாண் ஆராய்ச்சிக் குழுமம் (ஐ.சி.ஏ.ஆர்) ஜனவரி 2021 நிலவரப்படி மூன்று மத்திய வேளாண் பல்கலைக்கழகங்கள் நான்கு நிகர்நிலைப் பல்கலைக்கழகங்கள் மற்றும் 63 "மாநில வேளாண் பல்கலைக்கழகங்கள்" அங்கிகாரம் பெற்றுள்ளன. இருப்பினும், இந்தப் பட்டியலில் விவசாயப் பல்கலைக்கழகமாக செயல்படாமல் வேளாண் படிப்புகளை வழங்கும் நிறுவனங்களும் உள்ளன (உம். பனராசு இந்துப் பல்கலைக்கழகம்).
மாநிலங்களின்படி பல்கலைக்கழகங்கள்
இந்தியாவில் அதிக விவசாய பல்கலைக்கழகங்களைக் கொண்ட மாநிலம் உத்தரப்பிரதேசம் ஆகும். இந்த மாநிலத்தில் ஏழு வேளாண் பல்கலைக்கழகங்கள் அமைந்துள்ளன (நிகர்நிலை பல்கலைக்கழகம் ஒன்று, மத்திய பல்கலைக்கழகம் ஒன்று, ஐந்து மாநில பல்கலைக்கழகங்கள்). அருணாச்சலப் பிரதேசம், கோவா, மேகாலயா, மிசோரம், நாகாலாந்து, சிக்கிம், திரிபுராவில் எந்த விவசாய பல்கலைக்கழகங்களும் இல்லை. மேலும் டெல்லி மற்றும் ஜம்மு-காஷ்மீர் தவிர வேறு எந்த ஒன்றிய பகுதிகளிலும் வேளாண் பல்கலைக்கழகங்கள் இல்லை.
கர்நாடகா
thumb| கேரள வேளாண் பல்கலைக்கழக நூலகம்
ஞானேஷ்வர்
ஞானதேவர் அல்லது ஞானேஷ்வர் அல்லது தியானேஷ்வரர் என்பவர் மராத்திய வைணவ அடியார் ஆவார். இவர் 1275 – 1296 காலத்தில் வாழ்ந்தார். இவர் ஒரு வர்க்காரி வைணவ கவிஞரும், மெய்யியலாளரும் ஆவார். பாண்டுங்ரக விட்டலரின் பக்தரான ஞானேஸ்வரர் 21 வயதில் சமாதி அடைந்தார். இவரதி சமாதிக் கோயில் மகாராட்டிரா மாநிலத்தின் புனே அருகில் உள்ள ஆளந்தி எனும் ஊரில் உள்ளது.
வெளி இணைப்புகள்
பகுப்பு:1275 பிறப்புகள் பகுப்பு:1296 இறப்புகள் பகுப்பு:மகாராட்டிர மக்கள் பகுப்பு:இந்து மெய்யியலாளர்கள் பகுப்பு:வைணவ அடியார்கள் பகுப்பு:பக்தி இயக்கம்
குருட்டுக் கொசு
குருட்டுக் கொசு, அல்லது ஸ்கைரோனமஸ் (Chironomidae) அல்லது (blind mosquitoe) என்பது நெமடொசிரா (Nematocera) என்ற குடும்பத்தைச் சார்ந்த கொசு இனம் ஆகும். இப்பூச்சிகள் நெல் வயல்களில் அதிகமாகக் காணப்படுகிறது. பயிர்களில் பால் பருவத்தின் போது மகரந்த சேர்க்கைக்கு இப்பூச்சிகள் பெரும் உதவி செய்கின்றன. இதனால் இப்பூச்சியை விவசாயிகளின் நண்பன் என்றும் கூறுகிறார்கள். இது ஒரு இரு சிறகுடைய பூச்சியாகும். இவை பார்ப்பதற்கு கொசு போல் தோன்றினாலும் ஒரு சில உடல் மாற்றங்களால் கொசுவிலிருந்து வேறுபடுத்திப் பார்க்கலாம். உலகளவில் இவ்வகைப் பூச்சி இனங்கள் 10,000 இருக்கலாம் என்று கணக்கிடப்பட்டுள்ளது.
மேற்கோள்கள்
பகுப்பு:பூச்சிகள்
மனித ஆண்குறி அளவு
மனித ஆண்குறி அளவு என்பது மனிதப் பாலுறுப்பான ஆண்குறியின் நீள அகலங்களைக் குறிக்கிறது. பெரிய ஆண்குறிகள் தொடர்பான ஆர்வம் ஆண்குறிப் பெரிதாக்கம் தொடர்பான தொழிற்துறையையே தோற்றுவித்துள்ளது. உடற் திணிவோடு ஒப்பிடுகையில் சராசரி விலங்குகளை பார்க்க மனித ஆண்குறியே பெரியதாக உள்ளது.
ஆண்குறியை சரியாக அளப்பதற்குப் வெவ்வேறு பல நாட்களில் அளவெடுப்பது பொருத்தமெனக் கருதப்படுகிறது. பின்னர் அவற்றின் சராசரியை ஏற்கலாம். உணர்ச்சி அளவு, நேரம், சூழல் வெப்பநிலை, பாலியற் செயற்பாடுகளின் அளவு போன்ற பலவற்றின் வித்தியாசங்களால் அளவு வேறுபடுவதும் அளக்கும் முறைகளின் நம்பகமின்மையுமே இதற்கான காரணமாகும்.
பொதுவாக மனித ஆண்குறி 13.12 செமீ (5.17 அங்.) நீளத்தையும், 11.66 செமீ (4.59 அங்.) விட்டத்தையும் கொண்டிருக்கும்.
மேற்கோள்கள்
பகுப்பு:ஆண்குறி
குயின்சு
குயின்சு (Queens) ஐக்கிய அமெரிக்காவின் நியூயார்க் நகரத்தின் ஐந்து பரோக்களில் மிகக் கிழக்கிலும் பரப்பளவில் மிகப் பெரியதுமான பரோ இது ஆகும். இது நீள் தீவின் மேற்கு முனையில் புரூக்ளின் பரோவிற்கு அடுத்ததாக உள்ளது. 1899இலிருந்து குயின்சு கவுன்ட்டி உடன் ஒரே நிலப்பரப்பை பகிர்ந்துள்ள குயின்சு பரோவில் 2013 கணக்கெடுப்பின்படி 2.3 மில்லியன் மக்கள் வாழ்கின்றனர்; இவர்களில் 48%  வெளிநாட்டவர் ஆவர். நியூயார்க் நகரத்தின் இரண்டாவது மக்கள்தொகை உள்ள பரோவாக, புரூக்ளினை அடுத்து, விளங்குகிறது. நியூயார்க் மாநிலத்திலும் மிகுந்த மக்கள்தொகை உடைய கவுன்ட்டிகளில் இரண்டாவதாக விளங்குகிறது. மக்களடர்த்தியில் நியூயார்க்கின் பரோக்களில் நான்காவதாக உள்ளது. உலகின் ஊரகப்பகுதிகளில் மிகவும் பல்லினப் பரவலுள்ள நிலப்பகுதியாக உள்ளது.
குயின்சின் மக்களடர்த்தி நிறைந்த மேற்கு, நடுமைப் பகுதிகளில் அடுக்குமாடிக் கட்டிடங்களும் நாசோ கவுன்ட்டியை அடுத்த கிழக்குப் பகுதியில் தனி பங்களாக்களும் பொருளாதாரப் பன்முகத்தைக் காட்டுவனவாக அமைந்துள்ளன. நியூயார்க்கின் இந்த பரோவில்தான் பொருளியல்நிலை பன்முகப்பட்டதாக உள்ளது.
நியூயார்க்கின் மூன்று வானூர்தி நிலையங்களில் இரண்டு இந்த பரோவில்தான் அமைந்துள்ளன: ஜெஎஃப்கே  பன்னாட்டு வானூர்தி நிலையம் மற்றும் லாகோர்தியா வானூர்தி நிலையம். இந்த உலகின் மிகவும் போக்குவரத்துமிக்க நிலையங்கள் உள்ளதால் குயின்சு மீதுள்ள வான்பரப்பு நாட்டிலேயே மிகவும் நெருக்கடி மிக்கதாக உள்ளது. இங்குள்ள நியூயார்க் மெட்சு அடிப்பந்தாட்ட அணியின் தாயக அரங்கமும் யூ. எசு. டென்னிசுப் போட்டிகள் நடக்கும் பில்லி ஜீன் கிங் தேசிய டென்னிசு மையமும் உள்ள பிளஷிங் மெடோசு பூங்கா இங்குள்ளது.
நியூயார்க் மாநிலத்தின் 12 கவுன்ட்டிகளில் ஒன்றாக 1683ஆம் ஆண்டு குயின்சு நிறுவப்பட்டது. அச்சமயத்தில் இங்கிலாந்து, இசுக்காட்லாந்து மற்றும் அயர்லாந்தின் அரசியாக இருந்த போர்த்துக்கேய இளவரசி கேத்தரினின் நினைவாக குயின்சு எனப் பெயரிடப்பட்டது. 1898இல் நியூயார்க் நகரம் ஒன்றிணைக்கப்பட்டபோது குயின்சு அதன் பரோக்களில் ஒன்றாயிற்று. 1683இலிருந்து 1899 வரை, தற்போதைய நாசோ கவுன்ட்டி குயின்சு கவுன்ட்டியின் அங்கமாக இருந்தது.
மேற்சான்றுகள்
பகுப்பு:நியூயார்க் நகரம்
குளோர்பிசான்
குளோர்பிசான் (Chlorbisan) என்பது C14H12Cl2O2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். நச்சுத்தன்மை மிகுந்த ஆலசனேற்றம் செய்யப்பட்ட கரிம சல்பைடு என்று வகைப்படுத்தப்படுகிறது. நுண்ணுயிரிக் கொல்லியாக இச்சேர்மம் வகைப்படுத்தப்படுகிறது.
சுவா (நாட்டுப்புற இசை)
சுவா என்பது சத்தீஸ்கர் மாநிலத்தைச் சேர்ந்த கோண்ட் பெண்கள் தீபாவளி பண்டிகையின் போது பாடும் நாட்டுப்புறப் பாடல் ஆகும். 'சுவா' என்ற பெயர் ' கிளி ' என்ற வார்த்தையிலிருந்து வந்தது, கிளி எவ்வாறு  சொல்வதையே திரும்பத் திரும்பச் சொல்லுமோ, அதே பொன்றே இந்த நாட்டுப்புற பாடல்களும் அமைந்துள்ளது,  நாட்டுப்புறக் கதைகளின்படி, பெண்கள் தங்கள் இதயத்தின் வேதனையை அவர்கள்  காதலர்களுக்கு கிளிகள் மூலம் செய்திகளை வெளிப்படுத்தும் பாடல்களைப் பாடினால் அக்கிளிகள், அப்படியே தங்கள் இதயத்தின் உணர்வுகளை வெளிப்படுத்தும் என்ற நம்பிக்கையுடன்  பாடுகிறார்கள், இது சில நேரங்களில் 'வியோக்' அல்லது 'பிரிவினை' பாடல் என்று அழைக்கப்படுகிறது. இந்த நாட்டுப்புறப் பாடல் பொதுவாக நெல் அறுவடையின் போது பாடப்படும். தீபாவளிக்குப் பிறகு, கோண்டி பெண்கள் இரண்டு மாதங்களுக்கு தொடர்ச்சியாக இந்த வகைப் பாடலைப் பாடுகிறார்கள்.
பாரம்பரிய நடனங்களுடன் சிவன் மற்றும் பார்வதி ஆகிய இரு கடவுள்களுக்கு இடையேயான திருமணத்தை கொண்டாடும் வகையில் பாடல் அமைந்துள்ளது. அதைச் சார்ந்த பாடலாகக் கருதப்படுகிறது. சில இடங்களில் மண் சுவா (கிளி) செய்து இந்தப் பாடல் பாடப்படுகிறது. இது தீபாவளிக்கு சில நாட்களுக்கு முன்பு தொடங்கி, தீபாவளியன்று சிவன்-பார்வதி (கௌரா-கௌரி) திருமணத்துடன் முடிவடைகிறது. சுவா நடனம் பொதுவாக மாலையில் தொடங்கப்படுகிறது. ஒவ்வொரு பெண்களும்  மூங்கில் கூடைகள் முழுக்க  நிரப்பப்பட்ட நெல் தானியத்தின் நடுவில் ஒரு கிளி சிலையை வைத்து, கூடை சிவப்பு துணியால் கூடையை மூடி, தங்கள் வீடுகளில் இருந்து  தலைகளில் சுமந்து கொண்டு வந்து, கிராமத்தில் ஒரு குறிப்பிட்ட இடத்தில். கூடுகிறார்கள். பொதுவாக எதாவது ஒரு விவசாயியின் வீட்டு முற்றத்தின் நடுவில் தான் கூடுவார்கள். பின்னர் பாடல்கள் பாடிக்கொண்டே கூடையிலிருந்து துணியை அகற்றி, விளக்கை ஏற்றி கூடையைச் சுற்றி வட்ட வடிவில் நடனமாடி, தங்கள் பாடலின் வழியாக கிளி  சிலையை நோக்கி உரையாற்றுகிறார்கள்.
சத்தீஸ்கரில், இந்த பாடல் நடனத்தில் எந்த இசைக்கருவியும் பயன்படுத்தப்படவில்லை. இந்தப் பாடலைப் பெண்கள் கைதட்டலில் பாடுகிறார்கள். தமிழகத்தில் பாடப்படும் கும்மியாட்டத்தை ஒத்து இந்த நடனம் ஆடப்படுகிறது. சில கிராமங்களில், பெண்கள் தாளத்தின் தொனியை தீவிரப்படுத்த தங்கள் கைகளில் ஒரு மரக் கட்டையை வைத்திருப்பார்கள்.
மேற்கோள்கள்
பகுப்பு:இந்திய நாட்டுப்புற நடனங்கள்
நீலக்குயில் (திரைப்படம்)
நீலக்குயில் (Neela Kuyil) 1995 ஆம் ஆண்டு வெளிவந்த தமிழ்த் திரைப்படமாகும். அஷ்ரஃப் இயக்கத்தில் வெளிவந்த இத்திரைப்படத்தில் ஆர். பாண்டியராஜன் நடித்துள்ளது குறிப்பிடத்தக்கது.
துணுக்குகள்
நடனம் - ராஜூ சுந்தரம்
பாடல்கள் - வாலி
மேற்கோள்கள்
பகுப்பு:1995 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:பாண்டியராஜன் நடித்த தமிழ்த் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள்
ஒசைரிசு-ரெக்சு
இத்திட்டத்தின் செலவு கிட்டத்தட்ட 800 மில்லியன் அமெரிக்க டாலர்களாகும், அத்துடன் அட்லஸ்-V ஏவூர்திக்கு 183.5 மில்லியன் டாலர்கள் செலவு.இது "புதிய எல்லைகள்" திட்டதின்கீழ் தேர்ந்தெடுக்கப்பட்ட மூன்றாவது கோள் அறிவியல் பணியாகும். இதற்குமுன் "ஜூனோ" மற்றும் "நியூ ஹரைசன்ஸ" விண்கலங்கள் "புதிய எல்லைகள்" திட்டதில் ஏவப்பட்டன. இத்திட்டத்தின் முதன்மை விசாரணையாளர் அரிசோனா பல்கலைக்கழகத்தின் பேராசிரியர் டான்டி லோரெட்டா (Dante Lauretta) ஆவர்.
செயற்திட்டம்
இத்திட்டம் அரிசோனா பல்கலைக்கழகதின் "சந்திரன் மற்றும் கிரக ஆய்வகம்", நாசாவின் "கோடார்ட் ஸ்பேஸ் பிளைட் மையம்" மற்றும் "லாக்ஹீட் மார்டின் ஸ்பேஸ் சிஸ்டம்ஸ்" என்பவற்றால் இணைந்து உருவாக்கப்பட்டது, செப்டம்பர் 8 2016 அன்று ஏவப்பட்டது. இப்பணியின் விஞ்ஞானிகள் அணி அமெரிக்கா, கனடா, பிரான்ஸ், ஜெர்மனி, ஐக்கிய ராஜ்யம், மற்றும் இத்தாலி நாட்டினர்களை உறுப்பினர்களாகக்கொண்டுள்ளது.
சுமார் இரண்டு ஆண்டுகள் பயணத்திற்குப் பின் ஓசைரிஸ்-ரெக்ஸ் விண்கலம் 2018இல் உடுக்கோள் 101955 பின்னுஐ சந்தித்து சுமார் 5 கி.மீ. (3.1 மைல்) தொலைவிலிருந்து அதன் மேற்பரப்பை 505 நாட்களில் வரைபடமாக்கும் பணியை தொடங்கஉள்ளது. அவ்வரைபடத்தை பயன்படுத்தி உடுக்கோளின் எப்பகுதியிலிருந்து மாதிரியை எடுப்பதென அணி முடிவுசெய்யும். பின்னர் விண்கலம் உடுக்கோளை நெருங்கி அணுகி (உடுக்கோள் மீது தரையிறங்காமல்) ஒரு இயந்திர கையை நீட்டி மாதிரியை சேகரிக்கும்.
ஓர் சிறுகோள் தெரிவு செய்யப்பட்டதற்கு காரணம் சிறுகோள்கள் சூரிய குடும்பம் பிறந்த காலத்திலிருந்து வந்த 'காலப் பேழை' ஆகும். குறிப்பாக பின்னு தெரிவுசெய்யப்பட்டதட்கு காரணம் இது கொண்டுள்ள ஆதியான கரிம பொருள்களும், பூமியின் தோற்றத்திற்கு முந்திய பொருள்களை கொண்டுள்ளதுமாகும். கரிம பொருள்கள் உயிரினங்களின் தோற்றத்திட்டக்கு முக்கிய காரணியாகும். அமினோ அமிலங்கள் போன்ற சில கரிமவேதியல் சேர்மங்கள் விண்கல் மற்றும் வால்மீன் மாதிரிகளில் முன்பு அவதானிக்கப்பட்டுள்ளன. அதனால் உயிரினக்களின் தோற்றத்திற்காண சில காரணிகள் விண்வெளியில் உருவாகியிருக்கலாம் கருதப்படுகிறது.
அறிவியல் நோக்கங்கள்
இப்பணியின் அறிவியல் நோக்கங்கள்
விவரக்குறிப்பு
நீளம்: 6.2m (குரிய காலங்கள் வரிசைப்படுத்தியபடி)
அகலம்: 2.4m
உயரம்: 3.2m
நிறை: 880 kg (எரிபொருளற்று), 2110 kg (எரிபொருளுடன்)
சக்தி: இரண்டு குரிய கலங்கள், 8.5 m2 பரப்பு, 1226 W தொடக்கம் 3000 W வரை சக்தியை பிறப்பிக்கவல்லன.
மேற்கோள்கள்
பகுப்பு:அமெரிக்க விண்வெளித் திட்டங்கள்
கமலாபூர் செவ்வாழை
கமலாபூர் செவ்வாழை (Kamalapur Red Banana) என்பது ஒரு சிறப்பு வகை செவ்வாழையாகும். இது இந்தியாவின் கர்நாடகாவின் குல்பர்கா மாவட்டத்தில் உள்ள கமலாபூர் கிராமத்தின் பள்ளத்தாக்கு மற்றும் அதன் சுற்றுப்புறப் பகுதிகளில் பிரத்தியேகமாக வளர்க்கப்படுகிறது. இது "பணக்கார பழம்" என்று அழைக்கப்படுகிறது. அதிக அளவிலான உரம், நீர் மற்றும் பணியாளர்கள் மூலம் அதிக கவனம் செலுத்தி வளர்க்கப்படுவதால் இதன் விலை மற்ற வாழை வகைகளுடன் ஒப்பிடும்போது அதிக விலையில் விற்பனை செய்யப்படுகிறது. இதன் தோல் சிவப்பு நிறத்திலிருந்தாலும், பழமானது நுரை நிறத்தில் சுவையுடன் இருக்கும். இந்த பழத்தில் உயிர்ச்சத்து சி மற்றும் பி6 உடன் அதிக கலோரி மதிப்புடன் சத்தான உணவாக அமைகிறது.
இந்த விவசாயப் பொருளானது இந்திய அரசாங்கத்தின் புவிசார் குறியீடுகள் (பதிவு மற்றும் பாதுகாப்பு) சட்டம் (ஜிஐ சட்டம்) 1999 கீழ் பாதுகாக்கப்படுகிறது. இது "கமலாபூர் செவ்வாழை" என்ற தலைப்பில் தோட்டக்கலைப் பொருளாக வகுப்பு 31-ன் கீழ் புவிசார் குறியீடுகள் விண்ணப்ப எண் 133-ல் பதிவு செய்யப்பட்டுள்ளது. இது கமலாபூர் விவசாய சமூகத்தின் அறிவுசார் சொத்தாக அங்கீகரிக்கப்படுகிறது.
நிலவியல்
கமலாபூர் செவ்வாழைப் பழம், கமலாபூர் மற்றும் இதைச் சுற்றியுள்ள பகுதிகளான ராஜானல் மற்றும் நவனிகால் கிராமங்களில் சுமார் 100 ha நிலப்பரப்பில் பயிரிடப்படுகிறது. மூன்று பக்கங்களிலும் மலைகளால் சூழப்பட்ட பள்ளத்தாக்கின் மலைச் சரிவுகளில் மட்டுமே வளர்க்கப்படுகிறது. இந்த மரம் மிக உயரமாக வளர்வதால் வீசும் காற்றினால் சேதமடையாமல் இச்சூழல் பயிர்களைப் பாதுகாக்கிறது. இந்த ரகத்தைச் சமவெளி நிலத்தில் வளர்க்க முடியாது.
வெப்பமான மற்றும் ஈரப்பதமான காலநிலையில் இயற்கையான மழைப்பொழிவு சூழலில் இவ்வாழை வளரக்கூடியது. குறைந்த நிலப்பரப்பில் பயிரிட்டால் சால் நீர்ப் பாசனம் அல்லது சொட்டு நீர்ப் பாசனம் மேற்கொள்ளப்படுகிறது. இது வளர்க்கப்படும் மண் வகை சிவப்பு களிமண் மண்ணைக் கொண்டுள்ளது. உள்நாட்டில், இந்த மண் "ஹலுபிலாபு" என்று அழைக்கப்படுகிறது. அதாவது "களிமண் மண்" என்று பொருள்படும். இந்த மண் கரிம கார்பனுடன் ஓரளவிற்குச் சுண்ணாம்பு மற்றும் குறைந்த அளவு காரத்தன்மை உடையது. இப்பகுதியில் வருடாந்திர மழையளவு சுமார் 777 mm ஆகும்.
சிறப்பியல்புகள்
இந்த வாழை சுமார் 22 முதல் 25 அடி உயரம் வரை வளரக்கூடியது. இதனுடைய தண்டடி சுமார் 3 to 3.2 ft சுற்றளவு உடையது. பச்சை மற்றும் மஞ்சள் நிறமுடையது. இதன் இலைகள், நீள்வட்ட வடிவில், பச்சை கலந்த மஞ்சள் நிறத்தில், நீளமாகவும் உடையக்கூடியதாகவும் உள்ளன. தாவரத்தின் பூக்கள் மற்றும் பழங்கள் சுமார் 10 முதல் 11 மாதங்களில் தோன்றுகின்றன. அதன் பிறகு முதிர்ச்சியடைய 7-8 மாதங்கள் எடுத்துக்கொள்கின்றது. சுமார் 18வது மாதத்தில் அறுவடை செய்யப்படும். ஒவ்வொரு மரமும் 15 முதல் 20 கிலோ வரை மகசூல் தரவல்லது. ஒரு ஏக்கருக்குச் சராசரியாக 11 டன்கள் எடையுள்ள வாழைப்பழங்கள் கிடைக்கின்றன. பொதுவாகப் பூச்சிகள் இல்லாமல் இருக்கும். பழத்தின் தோல் மிதமான சிவப்பு நிறத்திலும், அதன் கூழ் நுரை வண்ணத்திலும் அனைவரும் விரும்பத்தக்கச் சுவையிலும் இருக்கும்.
ஊக்கத்தொகை
தோட்டக்கலைத் துறையானது, இந்த வாழைப்பழச் சாகுபடியின் பரப்பை விரிவுபடுத்த விவசாயிகளை ஊக்குவித்து, சான்றழிக்கப்பட்ட விதைகளை மானிய விலையில் சலுகைகளுடன் வழங்கி ஊக்கப்படுத்துகிறது.
மேற்கோள்கள்
பகுப்பு:குல்பர்கா மாவட்டம் பகுப்பு:வாழைப்பழங்கள் பகுப்பு:புவியியல் சார்ந்த குறியீடுகள்
கடிய நோய்
மருத்துவத்தில் கடிய நோய் அல்லது குறுங்கால நோய் (acute) எனும் சொல் பின்வரும் சந்தர்ப்பங்களில் ஏற்படும் நோய்களைக் குறிக்கப் பயன்படுகின்றது: இச்சொல்லானது மேற்குறிப்பிட்ட வகை நோய்களைக் குறிக்க அந்நோயின் முன்னே உரிச்சொல்லாகப் பயன்படுத்தப்படுகின்றது. உதாரணமாக, கடிய மூச்சுக்குழல் அழற்சி என்பது திடீரென்று தோன்றி நோய்க்குரிய அறிகுறிகளைக் கொண்டுற்று, குறுகிய காலப் பகுதியிலேயே நீடிக்கும் மூச்சுக்குழல் அழற்சியாகும்.
பயன்பாடு
ஆங்கிலத்தில் உள்ள “அக்யூட்” (acute) எனப்படும் சொல்லானது “தீவிரமானது” என்கின்ற பொதுவான கருத்தைத் தருவதனால் பெரும்பாலான மக்களினால் தீவிரமான, கடுமையான நோய் எனும் கருத்தை மட்டுமே வைத்து நோக்கப்படுகின்றது, ஆனால் இது தவறானதாகும். ஒரு நோயானது சடுதியாகத் தோன்றி சில நாட்களுக்கோ அல்லது வாரங்களுக்கோ நீடித்தல் கடிய நோயென்று அழைக்கப்படுகின்றது, எனினும் இவ்வாறு தோன்றும் நோய்கள் பொதுவாகத் தீவிரமாக இருப்பதனால் தீவிரம் எனும் சொல்லும் இந்நோயை விபரிக்க சேர்க்கப்படலாம், ஆனால் கடிய நோய்களில் தீவிரம் இல்லாத நோய்களும் உண்டு என்பது குறிப்பிடத்தக்கது.
கடிய என்பதற்கு எதிர்மாறாக, நெடுங்கால அல்லது நீண்டகால (chronic) என்னும் சொல் பயன்படுத்தப்படுகின்றது. ஆங்கிலத்தில் உள்ள “க்ரோனிக்” (chronic) எனப்படும் சொல்லும் “தீவிரமான” என்கின்ற பொருள் கொண்டு பெரும்பாலான மக்களினால் தவறாகக் கருதப்பட்டு வருகின்றது. மருத்துவத்தில் இவற்றின் பயன்பாடு தீவிரத்தை மட்டும் குறிக்கப் பயன்படுத்தப்படுவதில்லை.
குறுங்கால நோய்க்கும் நெடுங்கால நோய்க்கும் இடைப்பட்ட நோயை தாழ்கடிய அல்லது இடைக்கால (Subacute) நோய் என அழைக்கலாம், தாழ்கடிய அகவிதயவழற்சி (subacute endocarditis) இதற்கு ஒரு உதாரணமாகும்.
கடிய மருத்துவமனை
குறுகியகாலத்துக்குச் சிகிச்சை வழங்கும், பராமரிக்கும் மருத்துவ அமைவிடங்கள் கடிய மருத்துவமனைகள் (Acute hospitals) என்றழைக்கப்படுகின்றது, இதனுடன் தொடர்புடைய மருத்துவத்துறை கடிய மருத்துவம் எனப்படுகின்றது.
உசாத்துணைகள்
பகுப்பு:நோய்கள் பகுப்பு:மருத்துவ கலைச்சொற்கள்
குரால்நத்தம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மேன்டுவா மாகாணம்
மேன்டுவா மாகாணம்(இத்தாலியம்: Provincia di Mantova) என்பது, லோம்பார்டி நிருவாக மண்டலத்திலுள்ள ஒரு மாகாணமாகும். இதன் கீழ் ஏறத்தாழ எழுபது நகராட்சிகள் (அல்லது) நகரியங்கள் உள்ளன. இதன் தலைநகரம், மேன்டுவா நகரியம் ஆகும். இத்தலைநகரியப் பெயரிலேயே இம்மாகாணம், மேன்டுவா மாகாணம் என்றழைக்கப்படுகிறது.
நான்காம் கிளியோபாட்ரா
நான்காம் கிளியோபாட்ரா (Cleopatra IV), பண்டைய எகிப்தை ஆண்ட கிரேக்க தாலமி வம்ச பார்வோன் எட்டாம் தாலமி-இராணி மூன்றாம் கிளியோபாட்ராவுக்கு கிமு 138/135-இல் பிறந்தவர். இவர் முதலில் எகிப்தின் பார்வோன் ஒன்பதாம் தாலமியை திருமணம் செய்து கொண்டு எகிப்தின் இணை ஆட்சியாளராக ஆட்சி செய்தார்.
பின்னர் மண முறிவு பெற்று கிரேக்க செலூக்கியப் பேரரசர் ஒன்பதாம் ஆண்டியோக்கசை திருமணம் செய்து கொண்டு, சிரியாவின் இராணி ஆனார். இவருக்கு பனிரெண்டாம் தாலமி, சைப்பிரஸ் மன்னர் தாலமி, பத்தாம் ஆண்டியோக்கஸ் என மூன்று குழந்தைகள் பிறந்தது. இவர் இளம் வயதில் கிமு 112-இல் மறைந்தார்.
மேற்கோள்கள்
பகுப்பு:பெண் பரோவாக்கள் பகுப்பு:தாலமி வம்சம்
வல்லரசு
வல்லரசு என்பது, அனைத்துலக முறைமையில் மேலோங்கிய நிலையில் உள்ளதும், தனது சொந்த நலன்கள் மீதும் உலக நிகழ்வுகள் மீதும் செல்வாக்குச் செலுத்த வல்லதும், அந்த நலன்களைப் பாதுகாப்பதற்காகத் தனது ஆற்றலை உலக அளவில் பயன்படுத்த வல்லதுமான ஒரு நாடு ஆகும். ஐக்கிய அமெரிக்காவின் கடற்படை முதுநிலைப்பட்டப் பள்ளியின் தேசிய பாதுகாப்புத் துறையில் பேராசிரியரான அலிசு லைமன் மில்லர் என்பவர், வல்லரசு என்பது, "தனது ஆதிக்க வலிமையையும், செல்வாக்கையும் உலகின் எப்பகுதியிலும்; சில வேளைகளில் ஒரே நேரத்தில் உலகின் ஒன்றுக்கு மேற்பட்ட பகுதிகளிலும்; பயன்படுத்த வல்லதும்; அதனால் ஒரு உலக ஆதிக்க சக்தியாக உள்ளதுமான ஒரு நாடு" என வரையறுத்துள்ளார்."
1944 ஆம் ஆண்டளவில், பிரித்தானியப் பேரரசு, சோவியத் ஒன்றியம், ஐக்கிய அமெரிக்கா என்பன வல்லரசுகளாகக் கருதப்பட்டு வந்தன. இரண்டாம் உலகப் போரைத் தொடர்ந்து பிரித்தானியப் பேரரசின் ஆட்சிப் பகுதிகள் பல விடுதலை பெற்றுத் தனி நாடுகள் ஆகிய பின்னர் சோவியத் ஒன்றியமும், ஐக்கிய அமெரிக்காவும் மட்டுமே வல்லரசுகள் என அழைக்கப்பட்டதுடன், தமது ஆதிக்கத்தை நிலைநாட்டுவதற்காக இரண்டு நாடுகளும் ஒன்றுடன் ஒன்று போட்டியிட்டன. இது பனிப்போர் எனப்பட்டது. பனிப்போருக்குப் பிந்திய காலத்தில் சோவியத் ஒன்றியம் பல நாடுகளாகப் பிரிந்து விட்டபடியால், ஐக்கிய அமெரிக்கா மட்டுமே இப்போது வல்லரசு என்னும் வரைவிலக்கணத்துக்குப் பொருந்தும் ஒரே நாடாக உள்ளது எனினும், பிரேசில், சீனா, ஐரோப்பிய ஒன்றியம், இந்தியா, உருசியா    ஆகிய நாடுகளும் 21 ஆம் நூற்றாண்டில் வல்லரசுகள் ஆவதற்கான வாய்ப்புகளைக் கொண்டுள்ளன எனக் கருதப்படுகிறது.
பனிப்போருக்குப் பின்னர் வல்லரசு என்று ஒன்று இருப்பதையே சிலர் ஐயுறுகின்றனர். இன்றைய சிக்கலான உலகச் சந்தையமைப்பில், நாடுகள் ஒன்றின் மீது ஒன்று தங்கி இருக்கவேண்டிய நிலை உள்ளதால் வல்லரசு என்னும் கருத்துரு காலம் கடந்தது என்றும் தற்போதைய உலகம் பல்முனைப்பண்பு கொண்டது எனவும் அவர்கள் கூறுகின்றனர்.
சொல்லும் பொருளும்
"வல்லரசு" என்னும் தமிழ்ச் சொல், "சூப்பர் பவர்" (Superpower) என்னும் ஆங்கிலச் சொல்லுக்கு ஈடாகப் பயன்படுகிறது. மேற்குறித்த ஆங்கிலச் சொல் குறிக்கும் கருத்துருவை முழுமையாகத் தமிழில் குறிக்கும் ஒரு சொல்லாகவே இது பயன்பட்டு வருகிறது. எனவே "வல்லரசு" என்னும் சொல் குறிக்கும் கருத்துருவின் வளர்ச்சியை அதற்கு இணையான ஆங்கிலச் சொல் குறிக்கும் கருத்துருவின் வளர்ச்சியூடாகக் காண்பது பொருத்தமானது.
1944 ஆம் ஆண்டிலேயே ஆற்றல் வாய்ந்த நாடுகளிலும் கூடிய ஆற்றல் வாய்ந்த நாடுகளைக் குறிக்கும் ஒரு சொல்லாக "வல்லரசு" என்பதற்கு இணையான "சூப்பர் பவர்" என்னும் ஆங்கிலச்சொல் பயன்பட்டது. எனினும், இரண்டாம் உலகப் போருக்குப் பின்னரே பிரித்தானியப் பேரரசு, ஐக்கிய அமெரிக்கா, சோவியத் ஒன்றியம் ஆகியவற்றைக் குறிப்பாக விளக்கும் ஒரு சொல்லாக வழங்கத் தொடங்கியது. ஐக்கிய அமெரிக்காவும், சோவியத் ஒன்றியமும் உலக அரசியலில் செல்வாக்குச் செலுத்தவல்ல நிலையில் இருந்ததனாலேயே இந்நாடுகளும் வல்லரசு என்னும் வரையறைக்குள் வந்தன. அக் காலத்துக்கு முந்திய பேரரசுகளையும் உள்ளடக்கும் வகையில் பண்டைய எகிப்து, பண்டைய கிரீசு, பண்டைய சீனா, பண்டைய இந்தியா, பாரசீகப் பேரரசு, ஓட்டோமான் பேரரசு, மங்கோலியப் பேரரசு, போத்துக்கீசப் பேரரசு, எசுப்பானியப் பேரரசு, பிரான்சு, ஒல்லாந்துக் குடியரசு என்பவற்றையும் வல்லரசு என்னும் சொல்லால் குறிக்கச் சிலர் முற்பட்டனர். வரலாற்றில் இவையும் சில தனித்துவமான பெருமைகளைக் கொண்டிருந்ததே வரலாற்றாளர்கள் இவற்றுக்கும் வல்லரசு நிலை கொடுக்க முற்பட்டதற்கான காரணங்கள் எனலாம்.
தோற்றம்
இன்றைய பொருளில் இச் சொல்லை (ஆங்கிலம்) முதலில் பயன்படுத்தியவர் ஒல்லாந்த-அமெரிக்க புவிசார் அரசியல் தந்திரியான நிக்கோலாசு இசுப்பைக்மான் (Nicholas Spykman) என்பவர் ஆவார். போருக்குப் பிறகு புதிய உலக ஒழுங்கு எவ்வாறு அமையக் கூடும் என்பது குறித்து 1943 ஆம் ஆண்டில் அவர் நிகழ்த்திய விரிவுரைகளிலேயே இச் சொல்லை அவர் பயன்படுத்தினார். இவ்விரிவுரைகள் பின்னர் அவர் எழுதிய அமைதியின் புவியியல் (The Geography of the Peace) என்னும் நூலுக்கு அடிப்படையாக அமைந்தது. உலக அமைதிக்கும், செழிப்புக்கும் அவசியம் என அவர் கருதிய ஐக்கிய அமெரிக்காவினதும், ஐக்கிய இராச்சியத்தினதும் ஒப்பார் இல்லாத உலகளாவிய கடல்சார் வல்லாண்மை பற்றியே இந்நூல் முதன்மையாகக் குறிப்பிடுகிறது.
ஓராண்டுக்குப் பின்னர், வில்லியம் டி. ஆர். ஃபாக்சு என்னும் அமெரிக்க வெளிநாட்டுக் கொள்கைப் பேராசிரியர், தான் எழுதிய வல்லரசுகள்: ஐக்கிய அமெரிக்கா, பிரித்தானியா, சோவியத் ஒன்றியம் என்பனவும் அமைதிக்கான அவற்றின் பொறுப்பும் (The Superpowers: The United States, Britain and the Soviet Union and Their Responsibility for Peace) (1944) என்னும் நூலில் நிக்கோலாசு இசுப்பைக்மானின் கருத்துருவை மேலும் விரிவாக்கினார். இந்நூலில், அவர் மிகப்பெரிய அதிகாரம் பெற்ற நாடுகளின் உலகளாவிய அதிகார வீச்சுப் பற்றிப் பேசுகிறார். நிகழ்ந்த போர் எடுத்துக் காட்டியபடி, உலக அளவில் ஒன்றுடன் ஒன்று போரிடக்கூடிய புதிய வகையைச் சேர்ந்த நாடுகளைக் குறிக்கவே "வல்லரசு" என்பதற்கு இணையான "சூப்பர் பவர்" என்னும் சொல்லை ஃபாக்சு பயன்படுத்தினார்.
ஃபாக்சைப் பொறுத்தவரை, அக்காலத்தில், பிரித்தானியா, ஐக்கிய அமெரிக்கா, சோவியத் ஒன்றியம் ஆகிய மூன்று வல்லரசுகள் இருந்தன. பிரித்தானியப் பேரரசே உலக வரலாற்றில் மிகவும் விரிந்த பேரரசு. 1921 ஆம் ஆண்டளவில் இதுவே முன்னணியில் இருந்த பெரும் ஆற்றல் வாய்ந்த நாடாக இருந்தது. இது உலகின் மக்கள்தொகையின் 25% ஐத் தன்னுள் அடக்கியிருந்தது. அத்துடன் புவி நிலப்பரப்பின் 25% ஐயும் கொண்டிருந்தது. ஐக்கிய அமெரிக்காவும், சோவியத் ஒன்றியமும் இரண்டாம் உலகப் போரின் பின்னர் வலிமை பெற்ற நாடுகள்.
இயல்புகள்
வல்லரசு என்பதற்கான தகுதிகள் என்ன என்பது குறித்துத் தெளிவான வரையறைகள் இல்லை. அதனால், இதற்குப் வேறுபாடான விளக்கங்கள் தரப்படுகின்றன. லைமன் மில்லரின் கருத்துப்படி, வல்லரசுத் தகுதிக்கான அடிப்படைக் கூறுகளை; படைத்துறை, பொருளாதாரம், அரசியல், பண்பாடு என்னும் என்னும் நான்கு அதிகார அச்சுக்கள் மூலம் அளவிட முடியும்.
குயீன்ஸ் பல்கலைக்கழகத்தைச் சேர்ந்த கிம் ரிச்சார்ட் நோசல் (Kim Richard Nossal) என்பவரது கருத்துப்படி, இந்தச் சொல்லானது, கண்டம் அளவுக்குப் பெரிதான நிலப் பகுதியொன்றில் இருப்பதும், பிற பெரிய அதிகாரம் கொண்ட நாடுகளுடன் ஒப்பிடும்போது பெரிய மக்கள்தொகை கொண்டதாகவும், உயரளவுப் பொருளாதாரத் திறன் கொண்டதாகவும், உள்ளூரிலேயே பெருமளவிலான உணவுப் பொருட்களும் இயற்கை வளங்களும் கொண்டதாகவும், உயரளவுக்குப் பன்னாட்டுத் தொடர்புகளில் தங்கியிராத தன்மை உள்ளதாகவும், எல்லாவற்றுக்கும் மேலாக மிகவும் வளர்ச்சியடைந்த அணுவாற்றல் திறன் கொண்டதாகவும் உள்ள ஒரு சமுதாயத்தைக் குறிக்கும்.
பேராசிரியல் பால் டியூக் என்பவர், "வல்லரசு என்பது, உலகை அழிக்கக்கூடிய சாத்தியம் உட்பட உலகம் தழுவிய உத்திகளை நடைமுறைப்படுத்தும் வல்லமை கொண்டிருப்பதுடன், பெருமளவு பொருளாதாரத் திறனும் செல்வாக்கும் கொண்டிருப்பதாகவும், உலகம் தழுவிய கருத்தியலை முன்வைக்கக்கூடியதாகவும் இருக்கவேண்டும்" என்றார். எனினும் இந்த அடிப்படை வரைவிலக்கணத்துக்குப் பல மாற்றங்கள் செய்யமுடியும் என்றும் அவர் எடுத்துரைத்தார்.
வல்லரசுகளும் பனிப்போரும்
1956 ஆம் ஆண்டின் சூயெசு நெருக்கடி, பிரித்தானியா இரண்டு உலகப் போர்களின் காரணமாக நிதி அடிப்படையில் வலிமை குன்றி விட்டதையும், அதன் வெளிநாட்டுக் கொள்கை இலக்குகளைப் பிற வல்லரசுகளுக்குச் சமமான நிலையிலிருந்து எய்தமுடியாமல் இருந்ததையும் எடுத்துக் காட்டியது. இரண்டாம் உலகப் போரின் பெரும்பகுதி ஐக்கிய அமெரிக்காவின் எல்லைகளுக்கு அப்பால் நெடுந் தொலைவில் இடம்பெற்றதால், ஐரோப்பிய ஆசிய நாடுகளில் நடந்ததுபோல் தொழில்துறை அழிவுகளோ, பாரிய குடிமக்கள் இழப்புக்களோ ஏற்படவில்லை. நீண்ட காலமாக உலகுக்குக் கடன் வழங்கும் ஒரு நாடாகவும், பொருட்களை வழங்கும் முதன்மை நாடாகவும், ஐக்கிய அமெரிக்காவின் நிலையைப் போர் வலுப்படுத்தியது. அத்தோடு அமெரிக்கா, அதன் படைத்துறை வலிமையை உலக அளவில் பெருமளவுக்கு முன்னேற்றி உலக அரங்கில் அதை முதல் நிலைக்குக் கொண்டு வருவதற்குக் காரணமாக விளங்கிய தொழில்துறை, தொழில்நுட்பம் என்பன சார்ந்த கட்டமைப்புக்களையும் உருவாக்கியது.
இவற்றையும் பார்க்கவும்.
பகுப்பு:வல்லரசுகள்
பாச்சிக்கோட்டை ஊராட்சி
பாச்சிக்கோட்டை ஊராட்சி (Patchikkottai Gram Panchayat), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3559 ஆகும். இவர்களில் பெண்கள் 1777 பேரும் ஆண்கள் 1782 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பொட்டாசியம் ஐதரசனாக்சலேட்டு
பொட்டாசியம் ஐதரசனாக்சலேட்டு (Potassium hydrogenoxalate) KHC2O4 அல்லது K+•HO2C-CO2− என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும், பொட்டாசியம் பையாக்சலேட்டு, அமில பொட்டாசியம் ஆக்சலேட்டு, ஒற்றைகார பொட்டாசியம் ஆக்சலேட்டு, சாரெல் உப்பு, சால் அசிட்டோசெல்லா, எலுமிச்சை உப்பு என்ற பல்வேறு பெயர்களாலும் இவ்வுப்பு அழைக்கப்படுகிறது. ஐதரசனாக்சலேட்டு எதிர்மின் அயனியின் மிகப்பொதுவான ஓர் உப்பாக இச்சேர்மம் கருதப்படுகிறது. பொட்டாசியம் ஐதராக்சைடும் ஆக்சாலிக் அமிலமும் 1:1 என்ற மோலார் விகிதத்தில் வினைபுரிந்து பொட்டாசியம் ஐதரசனாக்சலேட்டு உருவாகிறது.
சில தாவரங்களில் குறிப்பாக சாரெல் போன்ற பல்லாண்டுத் தாவரங்களில் பொட்டாசியம் ஐதரசனாக்சலேட்டு காணப்படுகிறது. வர்த்தக முக்கியத்துவம் வாய்ந்த புகைப்படவியலில், பளிங்குக்கல் மெருகூட்டுதல், மைக்கறை அகற்றுதல் போன்ற செயல்பாடுகளுக்காக இதைப் பயன்படுத்துகிறார்கள்.
பண்புகள்
நீரற்ற பொட்டாசியம் ஐதரசனாக்சலேட்டு வெண்மையானது. நெடியற்றது. படிகத் திண்மமான இவ்வுப்பு நீரில் கரையக்கூடியதாகவும் (அறை வெப்பநிலையில் 2.5கி/100 கிராம்) நீரை உறிஞ்சக்கூடியதாகவும் உள்ளது. 50 °செல்சியசு வெப்பநிலைக்கு கீழ் மிகக்குறைவான கரைதிறன் கொண்ட பொட்டாசியம் டெட்ராக்சலேட்டு உருவாகி வீழ்படிவாகிறது.
ஒற்றைநீரேற்றான பொட்டாசியம் ஐதரசனாக்சலேட்டு (KHC2O4•H2O) 100 °செல்சியசு வெப்பநிலையில் நீரை இழக்கிறது.
நீரற்ற இவ்வுப்பு குறிப்பிடத்தக்க ஒருக்கமில்லா மீட்சிப்பண்பை பெற்றுள்ளது. ஏனெனில் இதன் கட்டமைப்பில் ஐதரசன் பிணைக்கப்பட்ட ஐதரசனாக்சலேட்டு எதிர்மின்னயனி அணிவரிசைத் தகடுகள் K–O அயனிப் பிணைப்புகளால் பிணைக்கப்பட்டுள்ளன.
நச்சுத்தன்மை
பொட்டாசியம் ஐதரசனாக்சலேட்டு கண்களில், சளிச்சவ்வுகளில், இரைப்பை – குடல் வழியில் எரிச்சலை உண்டாக்குகிறது. மேலும் இவ்வுப்பு மாரடைப்பையும் மரணத்தையும் கூட ஏற்படுத்தலாம்.
மேற்கோள்கள்
பகுப்பு:பொட்டாசியம் சேர்மங்கள் பகுப்பு:ஆக்சலேட்டுகள்
விளாதிவசுத்தோக்
விளாதிவசுத்தோக் (Владивосток உருசியாவின் தூரகிழக்கில் அமைந்த பிரிமோர்ஸ்கி கிராய் மாகாணத்தின் தலைநகரம் ஆகும். உருசியாவின் மிகப்பெரிய பசிபிக் பெருங்கடல் துறைமுகம் இதுவே. சீனா, வட கொரியா நாடுகளின் எல்லைகளின் அருகில் அமைந்துள்ளது. 2010 கணக்கெடுப்பின் படி 5,92,034 மக்கள் இந்நகரத்தில் வசிக்கின்றனர்.
விளாதிவசுத்தோக் சைபீரியக் கடந்த ரயிலின் கிழக்கு முடிவிடம். இங்கேயிருந்து மாஸ்கோ வரை இந்த ரயில் வலையமைப்பு விரிந்திருக்கிறது.
மேற்கோள்கள்
பகுப்பு:உருசிய நகரங்கள்
சடாமுடி
thumb| சடாதாரிகளான இரண்டு [[சாதுக்கள். ]] சடாமுடி அல்லது பிரிசடை ( dreadlocks, மேலும் locs, dreads) ( சமசுகிருதம்: Jaṭā,) என்பது கயிறு அல்லது பிரி போன்ற படர்பின்னல் அல்லது பின்னப்பட்ட முடி ஆகும். சடாமுடியின் பழங்கால சித்தரிப்புகளானது 2,000 ஆண்டுகளுக்கு முற்பட்டதாக உள்ளது.
தோற்றுவாய்கள்
பண்டைய எகிப்தில், பின்னப்பட்டட்டப்பட்ட சடாமுடி மற்றும் பொய் முடி அணிந்த எகிப்தியர்களைக் காட்டும் புடைப்புச் சிற்பங்கள், சிலைகள் மற்றும் பிற கலைப்பொருட்கள் காணப்படுகின்றன. பின்னப்பட்ட சடாமுடியுடன் பூட்டிய பொய் முடிகளுடன் கூடிய பண்டைய எகிப்தியர்களின் மம்மிகளை தொல்லியலாளர்கள் எடுத்துள்ளனர்.
மேலும் வெண்கலக் காலம், இரும்புக் காலம் போன்ற காலக்கட்டங்களேச் சேர்ந்த அண்மைக் கிழக்கு, அனத்தோலியா, காக்கேசியா, கிழக்கு நடுநிலம் மற்றும் வடக்கு ஆப்பிரிக்காவின் சுமேரியா, ஈலாம், பண்டைய எகிப்து, பண்டைக் கிரேக்கம், அக்காடியப் பேரரசு, அசிரியா, பபிலோனியா, இட்டைட்டு பேரரசு, அமோரிட்டு, மித்தானி இராச்சியம், அத்தாயன், ஜுரியத், அரமேயர்கள், எப்லா, இஸ்ரேலியர்கள், பிரிகியர்களின், லிடியன்ஸ்சே, பெர்சியர்கள், மீடியார்கள், பார்தியர்கள், சலேடியர், ஆர்மேனியர்கள், ஜார்ஜியன்கள், அசீரியர், சிலிசியா மற்றும் கானானியர் / ஃபொனீஷியன்ஸ் / கார்தாஜினிசீயர்கள் போன்ற பல பண்டைய பல மக்களினத்தவர்கள் சடாமுடி, தாடி ஆகியவற்றுடன் கொண்டதாக அவர்களின் கலை வேலைப்பாடுகள் சித்திரிக்கின்றன.
இந்து மதம்
இந்து வேத வரிகளானது சடாமுடி குறித்த தொன்மையான சான்றுகளை வழங்குகின்றன. இந்தியாவில் சாதுக்கள் அல்லது துறவிகள் சடாமுடி கொண்டவர்களாக உள்ளனர். குறிப்பாக சிவபெருமானை முதன்மையாக வழிபடும் சந்நியாசிகள் தங்களது சடாமுடியை தலை உச்சியில் முடிந்தவர்களாக இருப்பர். இவர்கள் முடியப்பட்ட இந்த சடாமுடிகளை சிறப்பு நாட்களிலில் அல்லது சடங்குகளின்போது மட்டுமே அவிழ்த்து கீழே விடுகின்றனர். இந்தியவில் இந்துக்களில் இருபாலினரும் சடாமுடியை  புனிதமானதாகக் கருதுகின்றனர். இது துறவிகளிடையே ஒரு சமய வழக்கமாக பின்பற்றப்படுகிறது. மேலும் இது பகட்டை புறக்கணிப்பதன் வெளிப்பாடாகவும் கருதப்படுகிறது. சைவ ஆதீன கர்தர்கள் குறிப்பாக தரும்புர ஆதீன கர்த்தர்கள் சடாமுடியை பராமரிப்பது குறித்து உ. வே. சாமிநாதையர் குறிப்பிடும்போது, சடையுள்ளவர்கள் எண்ணைத் தேய்த்துக் கொள்ளும் வழக்கம் இல்லை. அதற்கு பதில் மிளகு முதலிய சிறு பொருட்களை பால்விட்டு அரைத்து தேய்த்து தலையை உலர்த்துவர் இதற்குப் பெயர் மிளகு காப்பு என்பதாகும் என்கிறார்.
வெளி இணைப்புகள்
பகுப்பு:சிகை அலங்காரங்கள் பகுப்பு:சைவ சமயம்
ஹயபுசா
ஹயபுசா (Hayabusa, ஜப்பானிய மொழியில் はやぶさ 'கழுகு' என்று அர்த்தம்) என்பது சப்பானிய ஆளில்லா விண்கலம் அல்லது விண்ணுளவி. இது 25143 இட்டோகாவா என்ற பூமியை ஒத்த சிறு கோள் (Asteroid) ஒன்றின் மண் மாதிரிகளைச் சேகரித்து பூமிக்குக் கொண்டுவர சப்பானிய விண்வெளி ஆய்வு நிறுவனத்தினால் அனுப்பப்பட்டது.
இவ்விண்கலம் 2003 மே 9 ஆம் நாள் எம். வி ராக்கெட் மூலம் (M.V. Rocket) ஜப்பானின் காகோஷிமா (Kagoshima) ஏவுகணை விண்வெளித் தளத்திலிருந்து விண்ணுக்கு ஏவப்பட்டு ஆறு பில்லியன் மைல்கள் (5 பில்லியன் கி.மீ) சுற்றுப் பயணம் செய்து செப்டம்பர் 2005 இல் இட்டோகவா என்ற சிறுகோளை அடைந்தது. அக்கோளில் தரையிறங்கியதும், அக்கோளின் வடிவம், சுழற்சி, நிலவுருவவியல், நிறம், அடர்த்தி, வரலாறு போன்றவற்றை ஆராய்ந்தது. நவம்பர் 2005 இல் அக்கோளின் மாதிரிகளைச் சேகரிக்க முற்பட்டது. சேகரிப்பு தொழில்நுட்பம் சரியாக இயங்கியதா என்பது தெளிவாகத் தெரியவில்லை. ஆனாலும், ஓரளவு தூசி சேகரிப்புக் கலத்தில் சிக்கியிருக்கலாம் என நம்பப்படுகிறது. இதனையடுத்து சேகரிப்புக் கலன் பாதுகாப்பாக மூடப்பட்டு விண்கலம் 2010, ஜூன் 13 ஆம் நாளன்று பூமிக்குத் திரும்பியது. இது தெற்கு ஆஸ்திரேலியாவின்
இவ்விண்கலம் மினெர்வா என்ற பெயருடைய ஒரு சிறு தரையிறங்கி (Mini-Lander MINERVA -Micro Nano Experimental Robot Vehicle for Asteroid) ஒன்றையும் கொண்டு சென்றது. ஆனால் அது இட்டகோவாவில் தரையிறங்கவில்லை.
ஹயபுசா உளவிய சிறுகோளின் பெயர் இட்டோகாவா என்று ஜப்பான் மொழியில் பெயரிடப்பட்டது. இக்கோளின் அளவு: (540 மீட்டர்X270 மீட்டர்X210 மீட்டர் (1800'X900'X700'). விண்ணுளவி முரண் கோளை நெருங்கிய நாள் : 2005 செப்டம்பர் மாத நடுவில். ஆனால் தளத்தில் மண் மாதிரியை உறிஞ்ச முயன்ற போது ஏற்பட்ட ஒரு கருவியின் பிழையால் திட்டமிட்டபடிப் போதிய அளவு மண் மாதிரி சிமிழில் சேமிப்பாக வில்லை என்று அஞ்சப் படுகிறது. ஓரளவு தூசி மட்டும் உள்ளே இருக்கலாம் என்று எதிர்பார்க்கப் படுகிறது. சோதனைக்குச் சிமிழைத் திறக்கும் போதுதான் தூசியின் இருப்பு உறுதி செய்யப்படும். ஹயபுசா விண்கலம் மண்மாதிரிகளைச் சேமித்த விண்சிமிழை தெற்கு ஆஸ்திரேலியாவின் பாலவனத் தளத்தில் பாதுகாப்பாய் இறங்கிடத் திட்டமிட்ட 'ஊமெரா இராணுவத் தளத்தில் (Woomera Military Zone) விழ வைத்தது. விண்சிமிழ் ஆஸ்திரேலியப் பாலையில் வந்திறங்கிய தேதி ஜூன் 13, 2010. வெப்பக் கவசம் பூண்ட விண்சிமிழ் (Heat-Resistant Capsule) பாராசூட் குடையால் தூக்கி வரப்பட்டு சிதையாமல் இறங்கி வீழ்ந்தது. அதே சமயத்தில் சிமிழை இறக்கிய ஹயபுசா விண்ணுளவி வெப்பக் கவசமில்லாமல் சூழ்வெளி வளிமண்டலத்தில் வரும்போது உராய்வுச் சூட்டில் எரிந்து வானத்தில் சுடர் ஒளி வீசி மறைந்தது
கலிலேயோ, நியர்-ஷூமேக்கர் போன்ற வேறு விண்கலங்கள் சிறுகோள்களை நோக்கிச் சென்றிருந்தாலும், ஹயபுசா திட்டம் வெற்றியளித்தால், முதற்தடவையாக சிறுகோளில் இருந்து மண் மாதிரிகளை எடுத்த வந்த விண்கலம் என்ற பெருமையைப் பெறும். 2000 ஆம் ஆண்டில் நியர் சூமேக்கர் விண்கப்பல் 433 ஈரோஸ் (Astroid: 433 Eros) என்ற சிறுகோளில் கட்டுப்பாடுடன் இறங்கித் தடம் வைத்தது. ஆனால் தளவுளவியாக அது இயங்கத் தயாரிக்கப் படாததால், அதன் நகர்ச்சி நிறுத்தம் ஆனது.
மினெர்வா தரையிறங்கி
மினெர்வா என்னும் மிகச் சிறு 'சுய இயக்கு வாகனத்தைத்' (Robotic Vehicle) ஹயபுசா தூக்கிச் சென்றது. இதன் எடை 590 கிராம் (10 செ.மீ. உயரம், 12 செ.மீ. விட்டம்). 2005 நவம்பர் 12 இல் இந்த வாகனம் இட்டோகாவாவில் இறங்குவதற்கு பூமியிலிருந்து சமிக்கை அனுப்பப்பட்டது. ஆனால் அந்த சமிக்கை ஆணை வருவதற்குள் ஹயபுசாயின் 'உயரமானி' (Altimeter) சிறுகோளிலிருந்து 44 மீட்டர் உயரம் என்று அறிந்து இயங்க ஆரம்பித்தது. மினர்வா வாகனம் சரியான உயரத்தில் இறங்காமல் ஹயபுசா மேலேறும் தருணத்தில் கீழிறங்கத் துவங்கியது. அதனால் இந்த சிறு வாகனம் இட்டோகாவாவில் இறங்க முடியவில்லை.
வெளி இணைப்புகள்
பகுப்பு:ஜப்பானிய விண்வெளித் திட்டங்கள்
சாமனித்து பேரரசு
சாமனித்து பேரரசு (Samanid Empire) (, பாரசீக சன்னி இசுலாமிய   அமீர்கள் கிபி 819 முதல் 999 முடிய ஆண்ட நிலப்பரப்பாகும்.
சாமனித்துப் பேரரசை நூ இபின் ஆசாத், அகமது இபின் ஆசாத், யாகியா இபின் ஆசாத் மற்றும் இலியாஸ் இபின் ஆசாத் எனும் நான்கு உடன்பிறப்புகள் சேர்ந்து தோற்றுவித்து, ஹெராத், குராசான் மற்றும் திரான்சாக்சியானா நிலப்பகுதிகளை, தன்னாட்சியுடன், அப்பாசியக் கலீபகத்தின் கீழ் ஆண்டனர். இப்பேரரசின் தலைநகரங்களாக சமர்கந்து மற்றும் புகாரா நகரங்கள் விளங்கியது.